laion/Wikipedia-Exotic huggingface dataset:
וסטפאקט

וסטפאקט (בגרמנית: Westpaket: בתרגום ישיר: חבילה מערבית) היה מונח נפוץ לחבילות סיוע שנשלחו על ידי מערב־גרמנים לחבריהם ומשפחותיהם בגרמניה המזרחית בעידן גרמניה לאחר מלחמת העולם השנייה בין השנים 1961–1989. לאחר בניית חומת ברלין ב-1961, מזרח־גרמנים לא יכלו לרוב לבקר את חבריהם ומשפחותיהם בגרמניה המערבית. באמצעות לחץ מצד המשרד לסיוע הפאן־גרמני, הרבה מערב־גרמנים שלחו חבילות באופן קבוע למקורבים בגרמניה המזרחית, כמו בימי הולדת או בחגים, כמו חג המולד. בתמורה, הרבה מזרח־גרמנים היו שולחים אוסטפאקט, אשר כללה פעמים רבות אוכל, ממתקים, ודברים נוספים. בגלל זמינותם המוגבלת של שיחות טלפון, מכתבים והוסטפאקט היו לעיתים צורת הקשר היחידה עבור משפחות משני צדדי הגבול, ושימשו ככלי לשיפור החיים היום־יומיים. מתחילת שנות ה-60, גרמניה המזרחית הייתה מסוגלת לספק מוצרים חיוניים באופן מהימן, אך מוצרי יוקרה ופריטים אקזוטיים נשארו במחסור. תכולת הוסטפאקט הייתה חייבת להיות מוגדרת כ"שילוח מתנות, לא למכירה" עם רשימה מוצהרת של תוכן החבילה. מוצרים שכיחים היו ביגוד, מצעים, ממתקים, קפה, ומצרכי אפיה. משלוחים שכאלו לא הורשו להכיל כסף, כמו למשל מארקים מערב־גרמניים. למרות זאת, לעיתים מטבע חוץ הוסתר בתוך האריזה. נוסף על כך הוחרמה מדיה אשר לא הייתה יכולה להשפט באופן ויזואלי, כמו למשל קלטות שמע, אשר הוחרמו על ידי הרשויות. לעיתים קרובות החבילות נארזו על ידי חומרים באיכות גבוהה, כמו נייר עטיפה אשר היה במחסור באופן תדיר במזרח, ובדרך כלל נשמר ועבר שימוש מחדש על ידי המקבל. כדי לעודד משפחות לשמר קשרים, הוצאות החבילות נחשבו להוצאה מוכרת. בממוצע, 25 מיליון חבילות נשלחו בכל שנה, שכללו כ-1,000 טון קפה, ו-5 מיליון פריטי הלבשה. קפה והלבשה מערבית היו מוצרים נחשקים מאוד במזרח ושימשו את מקבלי החבילות כאמצעי סחר חליפין עבור סחורות אחרות. ממשלת גרמניה המזרחית בהתחלה ניסה למתן את זרם החבילות, למשל על ידי דרישת הוכחה לחיטוי של הלבשה יד־שנייה, אך לבסוף הבינו שהחבילות היוו חלק משמעותי ממימוש הביקוש לסחורות. הוסטפאקט היוו כ-20% מביקוש הקפה המזרח־גרמני. כלכלת גרמניה המזרחית מדיה וקבצים בנושא וסטפאקט בוויקישיתוף Wolle, Stefan (1999). Die heile Welt der Diktatur. Munich: Econ & List. p. 328. ISBN 978-3861535546. Wünderich, Volker (2003). "Die "Kaffeekrise" von 1977. Genußmittel und Verbraucherprotest in der DDR". Historische Anthropologie. 11: 240–261.
לידל (חברה)

לידל (בגרמנית: lidl) היא חברה פרטית גרמנית המפעילה חנויות קמעונאות ומרכולים ברחבי אירופה וארצות הברית. החברה היא אחת משתי הקבוצות המרכיבות את קבוצת שוורץ גרופ. לידל היא קבוצת הדיסקאונט הגדולה בעולם מבחינת מספר הסניפים, העובדים וההכנסה. המתחרה העסקית העיקרית שלה היא חברת הקמעונאות אלדי. חברת האם שוורץ גרופ נכון לדצמבר 2022 היא רשת המזון החמישית הגדולה בעולם אחרי וולמארט, קוסטקו, סבן אילבן וקרוגר. ב-1932, נפתחה חנות פירות וירקות קטנה בגרמניה בשם - Südfrüchte Großhandlung Lidl & Co על ידי ג'וזף שוורץ, שעם השנים פיתח את החנות ואף הגדיר אותה מחדש כחנות למכירת מזון לכל דבר. החנות נחלה הצלחה בעיירה בה הייתה אך לא מעבר לה. בשנת 1977, בנו של ג'וזף, דיטר שוורץ, פיתח מהחנות את קבוצת שוורץ-גרופ ולאחר תכנון, בשנת 1984 נוסדה מחדש רשת הקמעונאות הגרמנית קאופלנד (שגם לא פעלה מחוץ לגרמניה) לאחר שהתפרקה במהלך מלחמת העולם השנייה, ובכך, לאחר שילוב שתי החברות לקבוצה אחת, נוסדה רשמית שוורץ-גרופ. דיטר שוורץ אף תכנן לשנות את שם הרשת ל "לידל", על שמו של שותף לשעבר של אביו, אך השותף לא הרשה לו והחזיק בזכויות על השם. יום אחד, כאשר קרא כתבה בעיתון שמספרת על צייר ומורה בשם לודוויג לידל, נסע דיטר שוורץ לביתו וקנה ממנו את הזכויות על השם לידל תמורת אלף מארק. לאחר שזכה בשם, דיטר שוורץ תכנן לשנות את אופי הרשתות קאופלנד ולידל ואת הקבוצה עצמה ליותר עסקי ונרחב. בכך, השתנתה התמקדות הרשתות בעסקים בגרמניה בלבד ועברה להתמקדות בשווקים מוזלים, סניפים גדולים יותר ופעילות ברחבי אירופה. מדיה וקבצים בנושא לידל בוויקישיתוף אתר האינטרנט הרשמי של לידל (בגרמנית) אתר האינטרנט הרשמי של לידל (באנגלית) לידל, ברשת החברתית פייסבוק לידל, ברשת החברתית אקס (טוויטר) לידל, ברשת החברתית אינסטגרם לידל, ברשת החברתית טיקטוק לידל, ברשת החברתית LinkedIn לידל, סרטונים בערוץ היוטיוב לידל, באתר פינטרסט Impressum, web.archive.org, ‏27 ביולי 2014 Grocery Store | Low Prices | Lidl US, לידל Karsten Langer, manager magazin, Dieter Schwarz: Aldis Erzfeind, www.manager-magazin.de (בגרמנית) Secrets of the German supermarkets conquering America, lovemoney.com (באנגלית)
ווסט אנד (וושינגטון די. סי.)

ווסט אנד (באנגלית: West End) היא שכונה במרכז העיר וושינגטון די. סי. שבארצות הברית. השכונה נתחמת ברחוב K מדרום, בפארק רוק קריק ממערב ומצפון, ובשדרת ניו המפשייר ורחוב 21 ממזרח. השכונה נקראת "ווסט אנד" (החלק המערבי) מכיוון שאזור זה היה החלק המערבי ביותר של התוכנית המקורית של העיר וושינגטון די. סי., לפני שאזור ג'ורג'טאון סופח לתחום העיר. מבחינה היסטורית, שכונת ווסט אנד הכילה במקור אוכלוסייה אפרו-אמריקאית דומיננטית. הפסנתרן והמלחין הנודע דיוק אלינגטון נולד בשכונת ווסט אנד ב-1899. Bowman, LaBarbara (27 במרץ 1977). "Building Boom Hits West End With a Sour Note;West End's Black Residents Pressed by Redevelopment". The Washington Post. {{cite news}}: (עזרה) Catlin, Roger (20 בינואר 2012). "Duke Ellington's Washington". The Washington Post. {{cite news}}: (עזרה) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
מכתבי וינדולנדה

החל משנת 1973 התגלו בבריטניה, בחפירות במבצר הרומי וינדולנדה (Vindolanda) סמוך לחומת אדריאנוס כ-35 ק"מ מזרחית לעיר קרלייל, יותר מ-1300 לוחיות עץ ששימשו לכתיבה. הלוחיות, בגודל טיפוסי של 20 על 8 ס"מ לערך ובעובי עד 3 מ"מ, עשויות מעץ ליבנה, אלמון ואלון מקומיים. הכתיבה נעשתה בדיו עשוי תערובת של פחם, גומי ערבי ומים. חלק מהלוחיות נכתבו עוד לפני הקמת חומת אדריאנוס, ומתוארכות לשנים 97–102 לספירה. הטקסטים על הלוחיות כוללים מסמכים רשמיים בנושאי ניהול המבצר, למשל מכתב המבקש הוראות לפעולה ביום המחרת (כולל בקשה מנומסת לשלוח עוד בירה), דוחות, הזמנות של ציוד ואספקה, חשבונות ועוד. מכתבים אחרים הם מכתבים אישיים של קצינים, חיילים, סוחרים ואחרים. אחד המכתבים (לוחית 291) נכתב בידי קלאודיה סוורה (Claudia Severa), אשתו של מפקד מבצר סמוך, ובו הזמנה למסיבת יום ההולדת שלה המיועדת לסולפיסיה לפידיניה (Sulpicia Lepidina). זהו אחד הטקסטים הקדומים ביותר בלטינית שנכתבו בידי אשה. במכתב אחר (לוחית 346) חייל מדווח כי שלח גרביים, סנדלים ותחתונים (גטקס). מכתבים דומים התגלו בכ-20 אתרים בבריטניה, חלקם לוחות עץ עליהם נכתב בדיו, וחלקם לוחות מצופי דונג (שעוות דבורים, בתוספת מעט צבע שחור), עליהם נכתב באמצעות חרט מתכת. מכתבי וינדולנדה היו הממצא הכתוב העתיק ביותר שנמצא בבריטניה עד למציאתן בלונדון של טבליות בלומברג (Bloomberg tablets) ב-2010 - כ-405 לוחיות עץ שהיו מצופות שעווה, ומתוארכות למחצית השנייה של המאה הראשונה לספירה (שנים 50 עד 80 לערך). מדיה וקבצים בנושא מכתבי וינדולנדה בוויקישיתוף אתר האינטרנט הרשמי של מכתבי וינדולנדה (באנגלית) אתר מכתבי וינדולנדה (אנגלית)
דוד ד'אנז'ה

דוד ד'אנז'ה (בצרפתית: David d'Angers;‏ 12 במרץ 1788 – 4 בינואר 1856) היה פסל צרפתי. פייר-ז'אן דוד נולד באנז'ה למשפחה של מומחה בגילוף בעץ. בשנת 1808 הוא עבר לפריז ללימודי פיסול. בשנת 1809 הוא התחיל ללמוד אצל ז'אק-לואי דויד ושינה את שמו ל"דוד ד'אנז'ה". בשנת 1810 הוא זכה בפרס שני של בית הספר הלאומי הגבוה לאמנויות היפות עבור פסלו "אות'ריאדיס". בשנת 1811 פסלו La Douleu זכה בתחרות של בית הספר ולפסל הוענק פרס רומא עבור פסל נוסף. הוא בילה ברומא חמש שנים וביקר בערי איטליה נוספות. בחזרה לפריז בתקופת הרסטורציה הצרפתית דוד ד'אנז'ה התקשה להסתדר עם הממשל החדש ועבר ללונדון. תוך זמן קצר דוד ד'אנז'ה חזר לצרפת ופיתח קריירה מוצלחת. בין הפסלים הבולטים של אותה תקופה הוא Gutenberg at Strassburg. במקביל הוא יצר כ-500 פסלונים ומדליות. דוד ד'אנז'ה השתתף באופן פעיל באירועי מהפכת 1848 ובעקבות כך נאלץ לעזוב לבלגיה. לאחר מספר שנים קיבל אישור לחזור לצרפת. ד'אנז'ה יצר פסלים לחזית בניין הפנתאון ובניין תיאטרון אודיאון בפריז. הוא יצר פסלים רבים שהוצבו בבית הקברות פר לשז בפריז. יצירות רבות של הפסל מרוכזות ב- Musée David שפועל באנז'ה. "היוון המתחדשת" אונורה דה בלזק, בית הקברות פר לשז ז'ורז' קיווייה, מוזיאון הלובר ג'ורג' וושינגטון (1828) המרקיז דה לה פאייט (1828) ויקטור הוגו (1837) מדיה וקבצים בנושא דוד ד'אנז'ה בוויקישיתוף דוד ד'אנז'ה, באתר אנציקלופדיה בריטניקה (באנגלית) תיאור המוזיון עם פסלי של דוד ד'אנז'ה דוד ד'אנז'ה, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אריאן אדמי

אריאן אדמי (נולד ב-29 במאי 1991) הוא כדורגלן קרואטיה ומקדוני המשחק בעמדת הקיצוני בקבוצת בייג'ינג גואואן. אדמי נולד בשיבניק להורים ממוצא אלבני שהתגוררו קודם לכך במקדוניה הצפונית. הוא התחיל לשחק ב"שיבניק" וקודם להרכב הראשון של המועדון בשנת 2007. בשנת 2010 אדמי עבר לדינמו זאגרב. כבר באותה שנה הוא שיחק בליגת האלופות. בעונת 2011/12 הוא שיחק בהשאלה בלוקומוטיבה זאגרב. בשנת 2015 אדמי נכשל בבדיקת סמים לאחר משחק ליגת האלופות נגד ארסנל. הוא קיבל השהייה ל-4 שנים שקוצרה לשנתיים. אדמי חזר לשחק בשנת 2017 ואף קודם לקפטן של הקבוצה. בשנת 2020 הוא הפך לכדורגלן המעוטר של הקבוצה עם 17 תארים. בדצמבר 2020 הוא עשה את הופעתו ה-77 במפעלים אירופיים במדי דינמו זאגרב. בצעירותו אדמי היה חלק מהנבחרת הצעירה של קרואטיה. המשחק הראשון שלו במדי הנבחרת היה בשנת 2008. בשנת 2013 הוא זומן למשחק ידידות של נבחרת קרואטיה נגד קוריאה הדרומית. בשנת 2014 לא נכלל בסגל הנבחרת למונדיאל 2014. בעקבות כך הוא סיכם עם נבחרת מקדוניה הצפונית על הצטרפותו. זמן קצר לאחר זומן לנבחרת קרואטיה אך לא היה מוכן לשנות את ההבטחתו לאלבניה. בשנת 2014 הוא שיחק עבור הנבחרת במשחקי מוקדמות יורו 2016. בשנת 2019 הוא כבש שער נגד נבחרת ישראל במשחק שהסתיים ב-1:1. בשנת 2020 היה שותף להעפלת הנבחרת ליורו 2020. אריאן אדמי נולד בשיבניק למשפחה אלבנית-מקדונית אשר הגיעה לעיר אחרי מלחמת העולם הראשונה. הוא בן דודו של הכדורגלן אלבני אגים איברהימי. בשנת 2020 נולדה לו בת. שיבניק הגביע הקרואטי: סגנות, 2009/10 דינמו זאגרב אליפות סלובניה: 2010/2011, 2011/2012,2012/2013,2013/2014,2014/2015, 2015/2016, 2017/2018, 2018/2019, 2019/2020, 2020/2021 הגביע הקרואטי: 2010/2011, 2011/2012, 2014/2015, 2015/2016,2017/2018, 2021/2021, הסופר קאפ הקרואטי: 2010, 2013, 2019 אישיים קבוצת הלאיפות ביורו עד גיל 19 (2010) כדורגלן השנה בקרואטיה: 2015, 2018, 2020, 2021 מדיה וקבצים בנושא אריאן אדמי בוויקישיתוף אריאן אדמי, באתר Transfermarkt אריאן אדמי, באתר Soccerway אריאן אדמי, באתר WorldFootball.net אריאן אדמי, באתר National Football Teams אריאן אדמי, באתר FootballDatabase.eu שחקן דינמו זאגרב נכשל בבדיקת סמים, באתר ynet, 7 באוקטובר 2015 "Ademi's doping ban cut to two years". BBC Sport (באנגלית בריטית). נבדק ב-2022-04-16. משחק ישראל -מקדוניה הצפונית
רואיס

האם התכוונתם ל... אבל רואיס – כדורגלן ספרדי בריאן רואיס – כדורגלן קוסטה ריקאי ג'ון חאירו רואיס – כדורגלן קוסטה ריקאי חוסטו רואיס – כדורגלן ספרדי טרייסי רואיז – שחיינית צורנית אמריקאית מריה תרזה רואיס – אסטרונומית צ'יליאנית פביאן רואיס – כדורגלן ספרדי קרלוס רואיס – כדורגלן גואטמלי ראול רואיס – מספר אישים בשם זה רוזי רואיז – אצנית שרימתה במרתון בוסטון רויס
סם ורטולומאוס

סם ורטולומאוס (באנגלית: Sam Vartholomeos; נולד ב-8 בפברואר 1995) הוא שחקן אמריקאי. ורטולומיאוס נולד ב-8 בפברואר 1995 בקווינס, ניו יורק למשפחה ממוצא יווני. הוא למד בסיטי קולג' של ניו יורק וסיים תואר ראשון בפסיכולוגיה. הופעתו הראשונה בטלוויזיה הייתה בשנת 2017 בסדרת הטלוויזיה "בול". באותה שנה שיחק בשני פרקים של סדרת הטלוויזיה "מסע בין כוכבים: דיסקברי". הוא חזר לשחק בעוד פרק בסדרה בשנה לאחר מכן. בשנת 2018 התארח בסדרת הטלוויזיה "חוק וסדר: מדור מיוחד". בשנת 2019 שיחק בתפקיד ראשי במחזה פרי עטו של אית'ן כהן "A Play is a Poem". באותה שנה שיחק בסרט הקצר "The Lost Weekend" לצד השחקן ריד בירני. בשנת 2021 שיחק בתפקיד ראשי בסדרת הטלוויזיה "Bridge and Tunnel" (אנ') שיצר, ביים והפיק אדוארד ברנס. באותה שנה הופיע בסדרת האינטרנט "Swipe Monster" בכיכובה של בארט ווילברט וויד. בשנת 2023 גילם את מייק במיני-סדרה "The Crowded Room" ששודרה ב-"אפל TV פלוס". הוא השתתף בסדרה לצידם של טום הולנד בתפקיד הראשי, אמנדה סייפריד ואמי רוסום. סם ורטולומאוס, ברשת החברתית אקס (טוויטר) סם ורטולומאוס, במסד הנתונים הקולנועיים IMDb (באנגלית) סם ורטולומאוס, באתר Rotten Tomatoes (באנגלית) סם ורטולומאוס, במסד הנתונים הקולנועיים KinoPoisk (ברוסית) 10 Things You Didn't Know about Sam Vartholomeos, TVOvermind, ‏3 בפברואר 2021 Matt Carter, Bull season 2 episode 2 spoilers: Benny's beliefs complicate case, CarterMatt.com, ‏6 באוגוסט 2017 Amanda Kooser, 'Star Trek: Discovery' beams new Starfleet officers on board, CNET, ‏2 בינואר 2017 LAW & ORDER SVU Season 19 Episode 15 Photos In Loco Parentis | Seat42F, Seat42F, ‏4 בפברואר 2018 Read the Reviews for Ethan Coen's A Play Is a Poem, ‏2 באוגוסט 2019 Bridge and Tunnel Season 2: Release Date, Cast and more! - Telegraph Star, Telegraph Star, ‏3 בפברואר 2022
דניאל קייטס

דניאל קייטס (באנגלית: Daniel Cates; נולד ב-14 בנובמבר 1989) הוא שחקן פוקר אמריקאי, המוכר גם בשם Jungleman בעקבות כינויו במשחקי פוקר באינטרנט. קייטס זכה בשני צמידי אליפות העולם בפוקר ובשני גביעי סבב טריטון. קייטס החל לשחק תחת שם המשתמש jungleman12 בפול טילט פוקר ופוקרסטארס. ב-2009 הפסיד את רוב כספו במשחקים נגד ויקטור בלום. ב-2010 לאחר שהרוויח כספים רבים, הוא קיבל את האתגר שפרסם טום דוואן למשחק ב-4 שולחנות במקביל בסך של 50 אלף ידיים, ובמידה וקייטס יהיה מורווח יותר מדולר אחד לאחר האתגר, דוואן ישלם לו 1.5 מיליון דולר. במהלך 2010 ו-2011 שיחקו כ-20 אלף ידיים וקייטס היה ביתרון של כ-1.2 מיליון דולר. ב-2018 פרסם קייטס שדוואן מתחמק ממנו ולא מוכן להמשיך באתגר, אך ציין גם שדוואן שילם לו 700 אלף דולר, כנראה כהודאה בהפסדו. בראיון במאי 2022 אמר קייטס שדואן קיבל את כך שהפסיד, ושילם לקייטס כ-1.3 מיליון דולר מתוך הסכום. באוקטובר 2021 זכה בצמיד אליפות העולם בפוקר הראשון שלו, כאשר ניצח באליפות שחקני הפוקר היוקרתית במסגרת אליפות העולם בפוקר, וביוני 2022 שחזר את הישגו כאשר זכה באליפות בפעם השנייה ברציפות. במרץ 2022 קייטס החל תוכנית ראיונות בשם "Winning the Game of Life" בערוץ היוטיוב שלו, בה הוא מארח אנשים שונים, בעיקר מעולם הפוקר. ב-31 בינואר 2023 פרסם פיל גלפונד שקייטס הסכים לקבל את "אתגר גלפונד", בו השניים ישחקו ראש בראש 7,500 ידיים של אומהה הולדם במשחק כסף בבליינדים של $100/$200. האתגר החל ב-2 בפברואר 2023, והמשחקים משודרים בערוץ היוטיוב של גלפונד. המשחקים עצמם משוחקים בחדר הפוקר המקוון של אליפות העולם בפוקר בבליינדים של $10/$20, אך בין השחקנים הסכומים ייחושבו בהתאם לסכום הנקבע. נכון לפברואר 2023, קייטס זכה בסך של כ-12.3 מיליון דולר מטורנירי פוקר. מדיה וקבצים בנושא דניאל קייטס בוויקישיתוף דניאל קייטס, ברשת החברתית אקס (טוויטר) דניאל קייטס, סרטונים בערוץ היוטיוב דניאל קייטס, באתר The Hendon Mob דניאל קייטס, באתר Global Poker Index דניאל קייטס, באתר אליפות העולם בפוקר דניאל קייטס, באתר סבב טריטון Daniel 'Jungleman12' Cates, באתר Bluff Europe, ‏1 באפריל 2011 (באנגלית) durrrr vs jungleman12, באתר פול טילט פוקר (באנגלית) ‘Jungleman’ Daniel Cates Seeks Update from Tom Dwan on ‘Durrrr Challenge’, באתר CardsChat, ‏31 בדצמבר 2018 (באנגלית) Galfond Challenge Returns Feb. 2: "Jungleman" to Battle "Mr. Falcons", PokerNews, ‏31 בינואר 2023 (באנגלית) $100/$200 vs. Jungleman | The Galfond Challenge, סרטון בערוץ "Phil Galfond", באתר יוטיוב
Why Do You Lie to Me

"Why Do You Lie to Me" הוא סינגל של הדי ג'יי הגרמני, טופיק, והמפיק המוזיקלי השוודי, A7S, בהשתתפות הראפר האמריקאי, ליל בייבי, שיצא על ידי וירג'ין רקורדס, ב-28 באוגוסט 2020. השיר נכתב על ידי טופיק, A7S וליל בייבי, והופק על ידי טופיק. נכון לאפריל 2022, השיר הושמע למעלה מ-77 מיליון פעמים בספוטיפיי. הווידאו קליפ הלירי של השיר יצא בערוץ היוטיוב של טופיק ב-28 באוגוסט 2020. נכון לאפריל 2022, הווידאו קליפ הלירי נצפה למעלה מ-15 מיליון פעמים. הווידאו קליפ של השיר, שבויים על ידי דגי בי. יצא בערוץ היוטיוב של טופיק ב-2 בנובמבר 2020. נכון לאפריל 2022, הווידאו קליפ הלירי נצפה למעלה מ-3.5 מיליון פעמים. מידע על הסינגל "Why Do You Lie to Me" באתר מיוזיק בריינז מילות השיר "Why Do You Lie to Me" באתר Genius סרטון השיר "Why Do You Lie to Me" באתר יוטיוב "Why Do You Lie to Me (feat. Lil Baby) - Single". Apple Music. נבדק ב-7 בינואר 2021. {{cite web}}: (עזרה) "Album Why Do You Lie To Me, Topic". Qobuz. נבדק ב-7 ביולי 2021. {{cite web}}: (עזרה) Why Do You Lie To Me (feat. Lil Baby), 2020-08-28, נבדק ב-2022-04-16 Topic, A7S - Why Do You Lie To Me (Lyric Video) ft. Lil Baby, נבדק ב-2022-04-16 Topic, A7S - Why Do You Lie To Me (Official Music Video) ft. Lil Baby, נבדק ב-2022-04-16 Capitol Music Group (2 בנובמבר 2020). "Topic & A7S Share Official Video for "Why Do You Lie to Me" (Feat. Lil Baby)". Pressparty. נבדק ב-7 בינואר 2021. {{cite web}}: (עזרה)
כריסי מץ

כריסטין מישל מץ (באנגלית: Christine Michelle Metz; נולדה ב-29 בספטמבר 1980) היא שחקנית וזמרת אמריקאית. היא ידועה בדמותה של קייט פירסון בדרמת הטלוויזיה של ה-NBC, "החיים עצמם"; בעבורו הייתה מועמדת לפרס אמי ולשני פרסי גלובוס הזהב לשחקנית המשנה הטובה ביותר בסדרת טלוויזיה. מץ נולדה בעיר הומסטד, פלורידה לדניס ומארק מץ. בילדותה המוקדמת חיה שנתיים ביפן בעקבות שירותו הצבאי של אביה. לאחר גירושי הוריה עברה לגיינסוויל, פלורידה שם סיימה את לימודי התיכון. מץ גדלה עם אימה ואביה החורג, יש לה ארבעה אחים צעירים; שניים ביולוגים ושניים חורגים מנישואיה השניים של אמה. מץ למדה משחק אצל ג'ון קירבי. היא התפרסמה בשנת 2016 בדרמת הטלוויזיה "החיים עצמם" ברשת NBC, בה שיחקת את דמותה של קייט פירסון במשך 6 עונות הסדרה עד 2022. משחקה בסדרה העניק לה מספר מועמדויות לפרס אמי ולשני פרסי גלובוס הזהב. מץ היא גם זמרת, היא שרה בסדרה ומחוץ לסדרה. בשנת 2019 שיחקה בתפקיד ראשי בסרטה של רוקסן דוסון "Breakthrough" את דמותה של ג'ויס סמית', נוצריה הדוקה ואם מאמצת לילד מגאוטמלה שמחפש את שורשיו המקוריים. בשנת 2021 השתתפה בספיישל הטלוויזיוני של דיסני+ "החבובות: האחוזה הרדופה" בדמותה של הארייט. ב-2017 על תפקידה בסדרה החיים עצמם בדמותה של קייט פירסון הייתה מועמדת לפרס גלובוס הזהב כשחקנית המשנה הטובה ביותר, לפרס MTV לפרס האמי כשחקנית המשנה הטובה ביותר, וכן הייתה מועמדת לפרס בחירת הנוער. ב-2018 על תפקידה בסדרה החיים עצמם בדמותה של קייט פירסון הייתה מועמדת לפרס מבקרי הטלוויזיה כשחקנית המשנה הטובה ביותר, ולפרס גלובוס הזהב. באותה השנה זכתה בפרס גילדת שחקני המסך. ב-2019 על תפקידה בסדרה החיים עצמם בדמותה של קייט פירסון זכתה בפרס גילדת שחקני המסך. באותה שנה הייתה מועמדת לבחירת הנוער כשחקנית ראשית בסרט Breakthrough. ב-5 בינואר 2008 התחתנה עם העיתונאי הבריטי מרטין עדן. השניים נפרדו בינואר 2013; עדן הגיש טופס גירושין ממץ בנובמבר 2014; שנכנס לתוקף ב-11 בדצמבר 2015. כיום נמצאת בזוגיות עם בראדלי קולינס. מדיה וקבצים בנושא כריסי מץ בוויקישיתוף אתר האינטרנט הרשמי של כריסי מץ כריסי מץ, ברשת החברתית פייסבוק כריסי מץ, ברשת החברתית אקס (טוויטר) כריסי מץ, ברשת החברתית אינסטגרם כריסי מץ, במסד הנתונים הקולנועיים IMDb (באנגלית) כריסי מץ, באתר Rotten Tomatoes (באנגלית) כריסי מץ, באתר Box Office Mojo (באנגלית) כריסי מץ, באתר MusicBrainz (באנגלית) כריסי מץ, באתר Discogs (באנגלית) כריסי מץ, ברשת החברתית אינסטגרם Condé Nast, 'This Is Us' Star Chrissy Metz Talks Plus-Size Labels: "I'm So Much More Than the Weight I Carry on My Body.", Glamour, ‏2016-09-21 (באנגלית אמריקאית) A. A. Cristi, A STEADY RAIN Extends After Sold-Out Hollywood Fringe Festival Run, BroadwayWorld.com (באנגלית) Marisa Meltzer published, 'This Is Us' Star Chrissy Metz Takes On the F Word, Marie Claire Magazine, ‏2017-03-06 (באנגלית) Chrissy Metz on 'Breakthrough': Everything happens as it should, Religion News Service, ‏2019-04-16 (באנגלית אמריקאית)
ג'ין מריל

ג'ין מריל (באנגלית: Jean Merrill;‏ 27 בינואר 1923 – 2 באוגוסט 2012) הייתה סופרת ילדים ועורכת ספרותית אמריקאית, שנודעה בייחוד בזכות ספרה "מלחמת הדוכנועים" שראה אור ב-1964. מריל נולדה ברוצ'סטר שבמדינת ניו יורק להוריה ארל ואלזי אלמטה מריל. היא גדלה לחופי ימת אונטריו בעיר וובסטר במדינת ניו יורק (כיום פרבר של רוצ'סטר). ספרים השפיעו עליה מאוד כילדה, ולכן החליטה לנסות ולכתוב סיפורי ילדים שישפיעו על ילדים אחרים. מריל השלימה לימודי תואר ראשון באנגלית ובתיאטרון בשנת 1944 בפנסילבניה, ותואר שני ב-1945. בין השנים 1949–1957 מריל שימשה כעורכת בכתבי העת "סקולסטיק" ו"ליטררי קאוולקייד", והחל משנת 1952 הייתה חברה בתוכנית פולברייט באוניברסיטת מדראס שבהודו. בין השנים 1965–1971 מריל עבדה כעורכת וכיועצת במחלקה לפרסומים של מכללת בנק סטריט לחינוך. מריל התחילה לכתוב בזמן שעבדה בליטררי קאוולקייד, ובספריה היא מציגה ערכים אנושיים אוניברסליים כאמצעי לפתרון קונפליקטים. ספריה הראשונים היו הנרי, העכבר הצבוע ביד (1951) והוובר (1952). לימודי הפולקלור שלה בהודו הובילו אותה לכתוב כמה סיפורים המבוססים על הפולקלור האסיאתי: סכין המזל של שאן (1960, מבוסס על סיפור עם בורמזי), הסוס העילאי (1961, מבוסס על סיפור עם סיני) - שעליו גם זכתה ב-1963 בפרס מטעם אוניברסיטת וויסקונסין, הילדה שאהבה זחלים (1992, מבוסס על מעשייה יפנית). בשנת 1964 ראה אור ספרה המוכר ביותר של מריל, מלחמת הדוכנועים, שגם עליו זכתה בפרס ב-1965. עלילת הספר מתרחשת בניו יורק והיא כתובה כדיווח היסטורי מן העתיד, הסוקר את אירועי העבר של מלחמת המעמדות בין חברות המשאיות ובעלי הדוכנועים. הספר פורסם בכמה מהדורות, והתאריכים הותאמו בכל אחת מהן כך שימשיכו לשקף את העתיד. ב-2006 הופקה גרסת מיוזיקל לספר. זהו ספרה היחיד שתורגם לעברית על ידי זינה כפרי. הגרסה העברית יצאה לאור ב-1985 בהוצאת "אדם", אחרי פטירתה של כפרי בטרם השלימה את התרגום, ומלווה באיורים של דודו גבע, שהיה נשוי לביתה של כפרי. בשנת 1969 פרסמה מריל את הכבשה השחורה, וב-1972 את מיליונרית משחת השיניים. עלילת ספר זה מתרחשת בקליבלנד ומגוללת את סיפורה של תלמידת בית ספר יסודי לבנה שמתחברת עם חבר כיתתה השחור ומתעשרת ממכירת משחת שיניים מתוצרת ביתית. ספר זה שימש כמערך שיעור בבתי ספר בארצות הברית לדיון בנושאים כגון יזמות, שיווק, ייצור ונושאים חברתיים. ב-1992 הוציאה מריל לאור את הספר הילדה שאהבה זחלים המבוסס על מעשייה יפנית מהמאה ה-12. בדומה לכתב היד המקורי, שהסוף שלו אבד, גם הספר של מריל נקטע לפני סופו. מריל חייתה למעלה מ-50 שנה בזוגיות עם המאיירת רוני סילברט, שגם איירה את מרבית ספריה. מריל מתה ממחלת הסרטן בביתה בעיר רנדולף שבמדינת ורמונט, בגיל 89. מלחמת הדוכנועים באתר ספוטיפיי מלחמת הדוכנועים בפודקאסט "האחיות גרים" מלחמת הדוכנועים / מאת ג'ין מריל : איורים -דודו גבע ; תרגמה זינה כפרי | מריל, ג'ין (כפרי, זינה | הספרייה הלאומית, באתר www.nli.org.il Integrating Science and Literacy Through Novel Studies, Lesson Planet (באנגלית אמריקאית) Vitello, Paul (2012-08-11). "Jean Merrill, a Writer of Children's Underdog Tales, Dies at 89". The New York Times (באנגלית אמריקאית). ISSN 0362-4331. נבדק ב-2022-04-16.
ג'סי פינקמן

ג'סי פינקמן (באנגלית: Jesse Pinkman) הוא דמות הדאוטראגוניסט בסדרת הטלוויזיה זוכת פרס אמי "שובר שורות" ודמות הפרוטגוניסט בסרט "אל קמינו: שובר שורות - הסרט". הוא מגולם על ידי השחקן ארון פול. על גילומו של ג'סי פינקמן, זכה פול בעצמו בשלושה פרסי אמי לשחקן המשנה הטוב ביותר בסדרת דרמה. ג'סי ברוס פינקמן נולד ב-24 בספטמבר 1984 בעיר אלבקרקי שבניו מקסיקו. הוא התחיל מייצור וסחר עצמאי במתאמפטמין לא מוכר בשוק. הוריו מעולם לא אהבו אותו במיוחד והגדירו אותו כבעייתי, ולאחר שברח מהבית והחל לסחור בסמים, הוריו הולידו ילד נוסף וחינכו אותו שונה מג'סי. ג'סי היה תלמיד בעייתי ושנוא בקרב המורים, במיוחד בקרב המורה שלו לכימיה, וולטר וייט. על אף היותו תלמיד בעייתי, ג'סי הצליח לסיים את לימודיו בהצלחה. לפני השותפות שלו עם וולט, הוא פעל תחת הכינוי "קפטן קוק", ולמתכון הוסיף מעט אבקת צ'ילי כדי להבדיל את המתאמפטמין שלו מאחרים. ג'סי נהג אף להסגיר את עמיתיו למשטרה תמורת כסף. באמצע שנות ה-20 לחייו, לאחר שוולטר וייט מצא אותו, ג'סי הפך לשותפו העסקי של וייט בייצור מתאמפטמין. מדיה וקבצים בנושא ג'סי פינקמן בוויקישיתוף ג'סי פינקמן, במסד הנתונים הקולנועיים IMDb (באנגלית)
פיליפ הול

פיליפ הול (באנגלית: Philip Hall;‏ 11 באפריל 1904,המפסטד–30 בדצמבר 1982) היה מתמטיקאי בריטי שעסק בחקר תורת החבורות תוך דגש על חבורות פתורות. הוריו של פיליפ הול לא היו נשואים. זמן קצר אחרי לידתו הם נפרדו ופיליפ עם אמו עברו להתגורר אצל הורים שלה. לאחר סיום בית הספר הול התחיל לימודים באוניברסיטת קיימברידג' אותה סיים בשנת 1924. לאחר קבלת התואר הול חשב להתחיל בקריירה בשרות הציבורי ועבר בחינות התאמה. הוא נסע לאירופה בה למד שפות. עם חזרתו לאנגליה הול התקבל ללימודי דוקטורט בקיימברידג' אצל קרל פירסון. עבודתו התמקדה בחקר תורת החבורות. לאחר סיום התואר הוא התחיל ללמד באוניברסיטת קיימבידג'. בשנת 1935 הוא פרסם הוכחת משפט החתונה. בשנת 1940 הוא פרסם עבודה חלוצית בהקשר לחקר איזוקליניות. במהלך מלחמת העולם השנייה פיליפ הול היה חלק מצוות שעבד בבלצ'לי פארק בה עסק בניתוח צפנים איטלקים ויפנים. לאחר סיום הלחימה הוא חזר ללמד באוניברסיטת קיימברידג'. על הישגיו בתחום הוא התקבל לחברה המלכותית בשנת 1942. בשנת 1953 התמנה לפרופסור וראש קתדרה. בשנת 1958 הול זכה בפרס בריק. בשנת 1965 הוענקה לו מדליית דה מורגן. הוא קיבל "מדליית סילבסטר" של החברה המלכותית. הול היה פעיל באגודת מתמטיקאים של לונדון ובשנים 1955–1957 היה נשיא האגודה. בשנת 1988 פורסם אוסף עבודות של הול. פיליפ הול, באתר פרויקט הגנאלוגיה במתמטיקה פיליפ הול, באתר MacTutor (באנגלית)
פיגומים (כתב עת)

פיגומים - מגזין להגות סוציאליסטית הוא כתב עת העוסק בהגות סוציאליסטית עכשווית. בכתב העת מתפרסמים מאמרים מקוריים ומתורגמים של כותבים בעלי השקפה סוציאליסטית בנושאי פוליטיקה, כלכלה, חברה ותרבות. חברי המערכת הם: בועז גרפינקל, אדם חפץ, אלי למדן, נעמה קוניק, כרמל שצמן. כתב העת ראה אור לראשונה ב-30 באפריל 2020. פיגומים פועל דרך "דעה - עמותה לתיקון חברתי". האתר הוקם בסיוע כספי של קרן ברל כצנלסון. אתר האינטרנט הרשמי של פיגומים פיגומים, ברשת החברתית פייסבוק פיגומים, ברשת החברתית אקס (טוויטר) פיגומים, ברשת החברתית אינסטגרם פיגומים, סרטונים בערוץ היוטיוב פיגומים באתר ספוטיפיי דניאל ג'קלר, אודות, באתר פיגומים אריק אולין רייט, איך להיות אנטי-קפיטליסט במאה ה-21, באתר פיגומים, ‏2020-04-30 https://www.guidestar.org.il/organization/580595874 ערך זה הוא קצרמר בנושא כתבי עת. אתם מוזמנים לתרום לוויקיפדיה ולהרחיב אותו.